Biyyi Waadaa kana fudhate kamiyyuu, yaadota Waadicha fooyyessuu danda’an Muummicha Barreessaa Daabbata Mootummoota Gamtoomaniif dhiyeessuu ni danda’a. Muummichi Barreessaas waa’ee yaadota fooyyessoo dhiyaatanii Biyyoota Waadaa kana fudhataniif beeksisuudhaan yaadota dhiyaatan irratti marii adeemsisuufi sagaleen akka kennamu taasisuuf  yaa’iin akka waamamu kan barbaadan yoo ta’e akka isa beeksisan ni gaafata. Biyyoota Waadicha fudhatan harka sadii kaeessaa harki tokko (1/3) yaa’iin akka waamamu kan deggaran yoo ta’e, Muummichi Barreessaa yaa’ichi karaa Dhaabbata Mootummoota Gamtoomanii akka adeemsifamuuf walga’ii isaa qopheessa. Biyyooti Waadicha fudhatanii yaa’icha irratti argamuudhaan sagalee kennan keessaa yaadi fooyyessaa miseensota baay’eedhaan deggarame, Yaa’ii Waliigalaa Mootummoota Gamtoomaniif dhiyatee akka raggaasifamu ta’a.